Forslag til årsmøtet 2015 i Hakadal Sledehundklubb.

Forslagstiller, Henning Berg.

1. Det opprettes en egen komitè for planlegging og gjennomføring av Hakasleppet. Det velges en leder for Hakasleppetkomitèen, som tildeles fast plass i styret i Hakadal Sledehundklubb. Leder for Hakasleppet velges på årsmøtet i år med partall. Valg av Hakasleppetkomitè gjøres første gang på årsmøtet i 2016.
2. Styret avsetter i hvert regnskapsår, Nkr 50 000,- på en aktivitetskonto. Formålet med aktivitetskontoen er å sikre likviditet og effektiv drift til Hakadalseminaret, og Hakasleppet. Lederne av seminarkomitèen og Hakasleppetkomitèen gis tilgang til kontoen. I etterkant av arrangementene skal fullstendig arrangementsregnskap og økonomisk overskudd overføres til styret og klubbens hovedkonto.
3. Forslag nr. 2 tas inn som vedtekt nr. 8 i ”vedtekter for Hakadal Sledehundklubb”.
4. Støttemedlemskap, støtt løypekjøringa kr. 200: Tas inn i vedtekt nr. 6.
5. Forslag til endringer i klubbens lover og vedtekter. Forslagene stilles for å tilpasse klubbens lover og vedtekter til den aktiviteten klubben har i dag.

Vedlagt er klubbens lover og vedtekter med foreslåtte rettelser og endringer:

* Tekst som er uthevet med rød skrift foreslås slettet for å gjøre lover og vedtekter dagsaktuelle.
* Tekst som er uthevet med blå skrift foreslås som tilføyelser eller for å erstatte rød skrift som slettes.
* Tekst som er uthevet med grønn skrift foreslås tatt inn dersom mitt forslag nr. 1 blir vedtatt.
* Tekst som er uthevet med lilla skrift foreslås tatt inn dersom mitt forslag nr. 2 og/eller 3 blir vedtatt
* Tekst som er uthevet med brun tekst foreslås tatt inn i vedtektene dersom mitt forslag nr. 4 vedtas.

**Lover for Hakadal Sledehundklubb**

Lov for Hakadal sledehundklubb, stiftet 07.07.1991  
Vedtatt den 07.07.1991 med senere endringer senest av 28.05.2011

Godkjent av Idrettsstyret den 08.09.2011

* **1 Formål**

Idrettslagets formål er å drive idrett organisert i Norges idrettsforbund og olympiske og paralympiske komité (NIF) .

Arbeidet skal preges av frivillighet, demokrati, lojalitet og likeverd. All idrettslig aktivitet skal bygge på grunnverdier som idrettsglede, fellesskap, helse og ærlighet.

* **2 Organisasjon**

Idrettslaget er medlem av NIF gjennom Akershus idrettskrets.  
Idrettslaget er medlem av de(t) særforbund som lagets årsmøte bestemmer.  
Idrettslaget hører hjemme i Nittedal kommune, og er medlem av  
Nittedal idrettsråd og Akerhus hundekjørerkrets.

Idrettslaget er selveiende og frittstående med utelukkende personlige medlemmer .  
Reglene i NIFs lov kapittel 1, 2, 10 11, 12, 13 og 14 gjelder idrettslaget uavhengig av hva som måtte stå i idrettslagets egen lov.

* **3 Medlemmer**

Alle som aksepterer idrettslagets og overordnede idrettsmyndigheters lover og bestemmelser kan bli tatt opp som medlem .

Forøvrig plikter ethvert medlem å overholde NIFs, dets organisasjonsledds, samt idrettslagets lover og bestemmelser.

En søker kan ikke tas opp som medlem uten at økonomiske forpliktelser til andre organisasjonsledd i NIF er gjort opp.

Medlemskap i laget er først gyldig og regnes fra den dag første kontingent er betalt.

Alle idrettslag plikter å føre elektroniske medlemslister i idrettens nasjonale medlemsregister i tråd med retningslinjer gitt av Idrettsstyret .

* **4 Medlemskontingent og avgifter**

Medlemskontingenten fastsettes av årsmøtet og betales forskuddsvis.

Andre avgifter/egenandeler kan kreves for deltakelse i lagets aktivitetstilbud.

Første medlem av familie betaler full kontingent.  
Fra 1. sept. og ut året betaler nye medlemmer halv kontingent.

* **5 Stemmerett og valgbarhet**

For å ha stemmerett må man være fylt 15 år, og hatt gyldig medlemskap i minst 1 måned og ha oppfylt medlemsforpliktelsene, jf. NIFs lov § 2-5. Ingen kan møte eller avgi stemme ved fullmakt, jf. NIFs lov § 2-9.

Alle medlemmer som har stemmerett er valgbare til tillitsverv i laget, og som representant til ting eller møte i overordnede organisasjonsledd. Tillitsvalgt kan imidlertid ikke samtidig være arbeidstaker i laget. Spiller/utøver med kontrakt og medlemskap i laget kan derimot velges som representant til ting eller møte i overordnede organisasjonsledd.

Medlemmer som skylder kontingent har ikke stemmerett, er ikke valgbar og kan ikke være representant til ting eller møte i overordnet organisasjonsledd. Medlem som skylder kontingent for mer enn ett år, kan av styret strykes som medlem i idrettslaget . Hvis medlemmet, ved forfall skylder 2 års kontingent, skal medlemskapet bringes til opphør ved strykning fra idrettslagets side. Strykes et medlem, kan det ikke tas opp igjen før skyldig kontingent er betalt.

* **6 Tillitsvalgtes godtgjørelse**

For refusjon av utgifter og godtgjørelse til idrettslagets tillitsvalgte gjelder:  
Tillitsvalgt kan motta refusjon for nødvendige, faktiske utgifter, inkludert tapt arbeidsfortjeneste, som påføres vedkommende i utførelsen av vervet. Tillitsvalgt kan motta en rimelig godtgjøring for sitt arbeid. Utgifter til tapt arbeidsfortjeneste og til godtgjøring skal fremgå av budsjett og regnskap.

* **7 Kjønnsfordeling**

Ved valg/oppnevning av representanter til årsmøte/ting, samt medlemmer til styre, råd og utvalg mv. i NIF og NIFs organisasjonsledd skal det velges kandidater/representanter fra begge kjønn.

Sammensetningen skal være forholdsmessig i forhold til kjønnsfordelingen i medlemsmassen, dog slik at det skal være minst to representanter fra hvert kjønn i styre, råd og utvalg mv. med mer enn 3 medlemmer. I styre, råd og utvalg mv. som består av 2 eller 3 medlemmer skal begge kjønn være representert. Varamedlemmer teller ikke med ved beregningen av kjønnsfordelingen.

Idrettsstyret kan når det foreligger særlige forhold gjøre unntak fra denne bestemmelsen.

* **8 Inhabilitet**

Tillitsvalgte, oppnevnte representanter og ansatte er inhabil til å tilrettelegge grunnlaget for en avgjørelse eller til å treffe avgjørelse:  
a) når vedkommende selv er part i saken  
b) når vedkommende er i slekt eller svogerskap med en part i oppstigende eller nedstigende linje eller i sidelinje så nær som søsken  
c) når vedkommende er gift med eller er forlovet eller samboer med en part  
d) når vedkommende er leder for eller har ledende stilling i eller er medlem av styret i et selskap som er part i saken

Likeså er tillitsvalgte, oppnevnte representanter og ansatte inhabil når andre særegne forhold foreligger som er egnet til å svekke tilliten til vedkommendes upartiskhet, blant annet skal det legges vekt på om avgjørelsen i saken kan innebære særlig fordel, tap eller ulempe for vedkommende selv eller noen som vedkommende har nær personlig tilknytning til. Det skal også legges vekt på om inhabilitetsinnsigelse er reist av noen part.

Inhabilitetsspørsmålet avgjøres av det aktuelle organ .

Inhabilitetsreglene får ikke anvendelse dersom det er åpenbart at den tillitsvalgte eller ansattes tilknytning til saken eller partene ikke vil kunne påvirke vedkommendes standpunkt og at idrettslige interesser ikke tilsier at vedkommende bør vike sete.

Er en overordnet inhabil, kan avgjørelse i saken heller ikke treffes av direkte underordnet i samme organisasjonsledd.

Med part menes i denne bestemmelsen tillitsvalgte, oppnevnte representanter og ansatte som en avgjørelse retter seg mot eller som saken ellers direkte gjelder.

* **9 Straffesaker**

For alle straffesaker gjelder NIFs lov kapittel 11 og 12 (NIFs straffebestemmelser).

* **10 Årsmøtet**

Idrettslagets øverste organ er årsmøtet som holdes hvert år i mai. måned.  
Årsmøtet innkalles av styret med minst en måneds varsel , direkte til medlemmene og/eller ved kunngjøring i pressen, eventuelt på idrettslagets internettside. Forslag som skal behandles på årsmøtet må være sendt til styret senest 2 uker før årsmøtet. Fullstendig sakliste og andre nødvendige saksdokumenter med forslag må være tilgjengelig for medlemmene senest en uke før årsmøtet.

Alle idrettslagets medlemmer har adgang til årsmøtet. Årsmøtet kan invitere andre personer og/eller media til å være tilstede, eventuelt vedta at årsmøtet kun er åpent for medlemmer.

Lovlig innkalt årsmøte er vedtaksført dersom det møter et antall medlemmer som minst tilsvarer antallet styremedlemmer. Dersom årsmøtet ikke er vedtaksført kan det innkalles til årsmøte på nytt uten krav om minimumsdeltakelse.

På årsmøtet kan ikke behandles forslag om lovendring som ikke er oppført på utsendt/kunngjort sakliste. Andre saker kan behandles når 2/3 av de stemmeberettigede på årsmøtet vedtar det, ved godkjenning av saklisten.

* **11 Ledelse av årsmøtet**

Årsmøtet ledes av valgt(e) dirigent(er). Dirigenten(e) behøver ikke å være medlem av idrettslaget.

* **12 Årsmøtets oppgaver**

Årsmøtet skal :

1. Godkjenne de stemmeberettigede.  
   2. Godkjenne innkallingen, sakliste og forretningsorden.  
   3. Velge dirigent(er), sekretær(er) samt 2 representanter til å underskrive protokollen.  
   4. Behandle idrettslagets årsmelding, herunder eventuelle gruppeårsmeldinger.  
   5. Behandle idrettslagets regnskap i revidert stand. .  
   6. Behandle innkomne forslag og saker.  
   7. Fastsette medlemskontingent.  
   8. Vedta idrettslagets budsjett  
   9. Behandle idrettslagets organisasjonsplan .  
   10. Presentere og behandle klubbens innstilling til tingsaker  
   11. Foreta følgende valg :  
   a) Leder og nestleder  
   b) Kasserer  
   c) Sekretær  
   d) Medlemmer til arr.kom. m/1 styrerepr.  
   e) Medlemmer til seminarkom. m/1 styrerepr. Disse velges for perioden 1. januar til 31. desember.  
   f) Medlemmer til redaksjonen m/ 1 styrerepr.  
   g) Revisorer, 2 stk  
   h) Medlemmer til festkomiteen m/1 leder som er vara i styret  
   i) Valgkomité som skal ha leder, 2 medlemmer og 1 vara

Leder og nestleder velges enkeltvis. De øvrige medlemmer til styret velges samlet. Deretter velges varamedlemmene samlet, og ved skriftlig valg avgjøres rekkefølgen i forhold til stemmetall.

Leder, sekretær, leder i Hakasleppetkomitèen, og leder i aktivitetskomitéen står på valg i år med partall. Nestleder og kasserer, leder for seminarkomitèen, og redaktør står på valg i år med oddetall. Leder i seminarkomitèen har tiltredelse påfølgende 1. januar. Alle velges for 2 år.

Revisorer og valgkomiteenes medlemmer velges for 1 år.

Valgene skjer etter bestemmelsene i NIFs lov § 2-11.

Arbeidstaker innen et organisasjonsledd er ikke valgbar til verv i eget eller overordnede organisasjonsledd. En arbeidstaker i et allianseidrettslag eller lag organisert av allianseidrettslaget er ikke valgbar til verv i allianseidrettslag eller i lag organisert av samme allianseidrettslag. Tillitsvalgt som får relevant ansettelse i perioden plikter å fratre tillitsvervet. Idrettsstyret kan gi dispensasjon.

Person som selv har samarbeidsavtale med organisasjonsledd, eller er styremedlem, ansatt i ledende stilling eller er aksjonær med vesentlig innflytelse i en juridisk person som organisasjonsleddet samarbeider med, er ikke valgbar til verv innen organisasjonsleddet. Begrensningen gjelder dog ikke for styremedlem oppnevnt av organisasjonsledd. Tillitsvalgt som får en slik samarbeidsavtale, styreverv, ansettelse eller eierandel i juridisk person, plikter å fratre tillitsvervet. Idrettsstyret kan gi dispensasjon.

* **13 Stemmegivning på årsmøtet**

Med mindre annet er lovfestet skal et vedtak for å være gyldig være truffet med alminnelig flertall av de avgitte stemmene.

Valg foregår skriftlig hvis det foreligger mer enn ett forslag eller det fremmes krav om det.

Hvis det skal være skriftlige valg, kan bare foreslåtte kandidater føres opp på stemmeseddelen. Stemmesedler som er blanke, eller som inneholder ikke foreslåtte kandidater, eller ikke inneholder det antall det skal stemmes over, teller ikke, og stemmene anses som ikke avgitt.

Når et valg foregår enkeltvis og en kandidat ikke oppnår mer enn halvparten av de avgitte stemmer, foretas omvalg mellom de to kandidater som har oppnådd flest stemmer. Er det ved omvalg stemmelikhet, avgjøres valget ved loddtrekning.

For å være gyldig må valg være gjennomført i henhold til NIFs lov §§ 2-4 og 2-5.

Når det ved valg skal velges flere ved en avstemming, må alle, for å anses valgt, ha mer enn halvparten av de avgitte stemmer. Dette gjelder ikke ved valg av varamedlemmer. Hvis ikke tilstrekkelig mange kandidater har oppnådd dette i første omgang, anses de valgt som har fått mer enn halvparten av stemmene. Det foretas så bundet omvalg mellom de øvrige kandidater, og etter denne avstemmingen anses de valgt som har fått flest stemmer. Er det ved omvalg stemmelikhet, avgjøres valget ved loddtrekning.

* **14 Ekstraordinært årsmøte i klubben**

Ekstraordinært årsmøte i idrettslaget innkalles av idrettslagets styre med minst 14 dagers varsel etter:  
a) Vedtak på årsmøte i idrettslaget.  
b) Vedtak i styret i idrettslaget.  
c) Skriftlig krav fra 1/3 av idrettslagets medlemmer.  
d) Krav etter vedtak i overordna organisasjonsledd: NIF eller idrettskrets.

Ekstraordinært årsmøte i idrettslaget skal bare behandle de saker som er angitt i vedtaket eller i kravet om innkalling av årsmøtet. Saksliste og nødvendige saksdokumenter skal følge innkallingen.

* **15 Styret**

Idrettslaget ledes og forpliktes av styret, som er idrettslagets høyeste myndighet mellom årsmøtene.

Styret skal :  
1. Iverksette årsmøtets og overordnede idrettsmyndigheters vedtak og bestemmelser.  
2. Påse at idrettslagets midler brukes og forvaltes på en forsiktig måte i samsvar med de vedtak som er fattet på årsmøte/ting eller av overordnet organisasjonsledd. Styret skal videre på se at idrettslaget har en tilfredsstillende organisering av regnskaps- og budsjettfunksjonen, og har en forsvarlig økonomistyring .  
– Årsmøtet skal gi det sittende styret på tidspunkt for svarfrist av representanter til ting og møter, fullmakt til å velge representantene, dersom det ikke er kommet inn forslag om annet til det forutliggende årsmøtet.  
– Årsmøtet gis anledning til å instruere årets tingdelegater i viktige saker for klubben  
– Gjennomgang av saker til tinget presenteres til årsmøtet av leder.  
3. Oppnevne etter behov komiteer/utvalg/personer for spesielle oppgaver og utarbeide mandat/instruks for disse.  
4. Representere idrettslaget utad.

Styret skal holde møte når lederen bestemmer det eller et flertall av styremedlemmene forlanger det.

Styret er vedtaksført når et flertall av styrets medlemmer er til stede. Vedtak fattes med flertall av de avgitte stemmene. Ved stemmelikhet er møtelederens stemme avgjørende.

* **16 Grupper/avdelinger/komiteer**

Idrettslaget skal ha valgkomité som velges på fritt grunnlag på årsmøtet i idrettslaget, etter innstilling fra styret, og har som oppdrag å legge frem innstilling på kandidater til alle øvrige tillitsverv som skal velges på årsmøtet.

Laget kan organiseres med grupper og/eller avdelinger. Lagets årsmøte bestemmer opprettelse av grupper/avdelinger, og hvordan disse skal organiseres og ledes. Dette vedtas i forbindelse med årlig behandling av idrettslagets organisasjonsplan, jf. § 12 pkt. 9.

For grupper/avdelingers økonomiske forpliktelser hefter hele laget, og grupper/avdelinger kan ikke inngå avtaler eller representere idrettslaget utad uten styrets godkjennelse .

Klubben er organisert med en arrangementskomite, en seminarkomite, en redaksjonskomite, en Hakasleppetkomitè og en festkomite.

* **17 Lovendring**

Lovendring kan bare foretas på ordinært eller ekstraordinært årsmøte i idrettslaget etter å ha vært oppført på saklisten, og krever 2/3 flertall av de avgitte stemmer.

Lovendringer må godkjennes av Idrettsstyret , og trer ikke i kraft før de er godkjent.

Idrettsstyret kan i forbindelse med godkjenning av underliggende organisasjonsledds lover, redigere disse slik at de ikke kommer i motstrid med bestemmelsene i NIFs lov.

* 18 kan ikke endres.

Lovendringer gjort av Idrettstinget, som har konsekvenser for idrettslaget, trer i kraft umiddelbart.

* **18 Oppløsning**  
  Oppløsning av idrettslaget kan bare behandles på ordinært årsmøte. Blir oppløsning vedtatt med minst 2/3 flertall, innkalles ekstraordinært årsmøte 3 måneder senere. For at oppløsning skal skje må vedtaket her gjentas med 2/3 flertall.

Sammenslutning med andre lag anses ikke som oppløsning av laget .

Vedtak om sammenslutning og nødvendige lovendringer i tilknytning til dette treffes i samsvar med bestemmelsene om lovendring, jf. § 17.

I tilfelle oppløsning eller annet opphør av laget tilfaller lagets eiendeler NIF eller formål godkjent av Idrettsstyret .

Ved konkurs anses organisasjonsleddet som oppløst og mister således sitt medlemskap i NIF. Ved konkurs gjelder reglene i konkursloven og dekningsloven.

**VEDTEKTER FOR HAKADAL SLEDEHUNDKLUBB**

1. **Generelt**  
   Vedtektene skal utfylle lovene og ikke være i strid med dem. Forandringer i vedtektene skal kun foretas på årsmøtet.
2. **Klubbmøter**  
   Det skal jevnlig holdes klubbmøter, samlinger og aktiviteter. Alle medlemmer skal innkalles til klubbmøter. Styret skal orientere klubbmøte om klubbens daglige drift. Klubbmøtet skal bidra til å skape et godt miljø i klubben, og ta opp tema/saker som er av interesse for klubbens medlemmer.
3. Styret  
   Styret består av leder, nestleder, kasserer, sekretær og en representant for hver av komiteene; Seminar – og arrangementskomiteen og redaksjonskomiteen. Alle medlemmene i styret har stemmerett. Ved stemmelikhet er lederens dobbeltstemme avgjørende. Styret skal legge frem styrets årsrapport til årsmøtet. Det skal føres protokoll fra styremøtene.
4. **Arbeidsdeling**  
   Lederen skal lede styrets og klubbens møter, og skal representere klubben utad. Sekretæren skal føre referatprotokoll fra styremøtene, arkivere klubbens papirer, samt redigere klubbens infoskriv. Sammen med lederen skal sekretæren føre klubbens korrespondanse. Nestleder trer i lederens sted ved dennes fravær. Kasserer skal føre regnskap og klubbens medlemsarkiv. Styret skal forberede, innkalle til og lede klubb møter.
5. **Klubben har følgende komiteer: (Forandringer foreslås på årsmøtet)**Arrangementskomiteen som bl.a. er ansvarlig for planlegging av turer, samlinger, løp,og hele løypenettet. i Nordmarka og Romeriksåsen.  
   Seminarkomiteen som jobber for å skaffe inntekter til klubben.  
   Redaksjonskomiteen er ansvarlig for utgivelsen av Slædesporet.å oppdatere og drifte klubbens internettsider. Hakasleppetkomitèen som er ansvarlig for planlegging og gjennomføring av klubbens årlige løp Hakasleppet.  
   Festkomiteen skal ivareta klubbens sosiale aktiviteter.  
   Alle komiteer skal være fast representert i styret. Unntatt er festkomiteen.  
   Representanten er ansvarlig for å kalle inn til møter i komiteen, og skal representere klubben utad. Ved frafall kan nestleder bli bedt om å møte for å informere styret på vegne av komitèen.møter nestleder i komiteen i styret. Komiteen skal holde klubbmøtet underrettet om sin virksomhet. Komiteen er ansvarlig for den del av klubbens årsrapport som omfatter komiteens ansvarsområde.
6. **Medlemskontingenten**Medlemskontingenten pr. driftsår er:  
   Hovedmedlem: kr 400. ,-  
   Familiemedlem: kr. 500,-  
   Ungdomsmedlem: kr. 200,- Støttemedlem, støtt løypekjøringa: Kr 200,-   
   Man defineres som ungdomsmedlem frem til og med fylte 18 år.

**7.Styrehonorar**Styremedlemmer med møteplikt til styremøtene får gratis medlemskap i Hakadal Sledehundklubb så lenge styrevervet gjelder. Det forutsetter 70 % oppmøte på styremøtene.

**8. Aktivitetskonto**

Styret avsetter i hvert regnskapsår, Nkr 50 000,- på en aktivitetskonto. Formålet med aktivitetskontoen er å sikre likviditet og effektiv drift til Hakadalseminaret og Hakasleppet. Lederne for seminarkomitèen og Hakasleppetkomitèen gis tilgang til kontoen. I etterkant av arrangementene (Hakadalseminaret / Hakasleppet) skal fullstendig arrangementsregnskap og økonomisk overskudd overføres til styret og klubbens hovedkonto.